lflage/wiki-talks huggingface dataset:
Vita:Humber (autótípus)

message: Ez nem fordítás. Egy-két tény átvétele az angol Wikiből még nem jelenti azt, hogy a magyar cikk fordítás lenne. A képek átvétele a Commonsból önmagában nem indokolja ezt.
Amúgy Georgano és Wise könyveiből fogom megírni a cikket.--Linkoman vita 2019. november 7., 10:34 (CET)

message: Most látom, hogy ugyanabban a percben törölte valaki a modellek képeinek nagy részét, amikor sablonokat helyeztem el rá. 
Csakhogy a képgaléria ilyen  megcsonkítása önkénye, hozzá nem értő  beavatkozás egy ilyen bonyolult történetű cég esetében. 
Egy csonk szintű cikknél amúgy sem lehet megállapítani, hogy hány képre van benne szükség. Ezt a kérdést a komplett méretű cikk ismeretében lehet megítélni, de akkor sem egyetlen durva mozdulattal, mint amikor valaki egy nyilvánvaló hibát javít.
Tehát: türelmet kérek.--Linkoman vita 2019. november 7., 10:48 (CET)
Türelmet úgy kérhetnél, ha te is türelmes lennél, de nem vagy, de már fel sem veszem a „hozzá nem értő  beavatkozás” típusú megjegyzéseidet (már unalmas mindig elmagyarázni, hogy ne személyeskedj, ne minősíts másokat). 
Wikipédia:Mi nem való a Wikipédiába?: „A Wikipédia nem képgyűjtemény, nem szolgál hosszabb kísérőszöveg nélküli képek, galériák tárolására. Egy enciklopédiában a hangsúly a tartalmon van, így a képek vagy egyéb multimédiás információhordozók a szöveggel együtt, egymást kiegészítve érnek csak valamit.” -- Ez a szócikk tipikusan az az eset, amikor nincs kísérőszöveg csak rengeteg kép. És a Wikipédia irányelv leírja, hogy a Wikipédia nem szolgál hosszabb kísérőszöveg nélküli képek, galériák tárolására. A Commons pont arra való, hogy a szócikkben nem használt képeket tárolja, és a megfelelő linken elérhetően megnézhessék az érdeklődök. A tatarozás befejeztével a képgalériát újra csökkenteni fogom az irányelvnek megfelelő mértékben. Természetesen türelmesen fogom csinálni. :-) Hungarikusz Firkász Ide írkássz! 2019. november 7., 10:59 (CET)
A lényeg: tarthatatlan az álláspont, miszerint a képgalériából való selejtezés egyszerűen sorrendiség alapján történhet. A válogatásnak fontosság szerint kell történnie.--Linkoman vita 2019. november 7., 12:00 (CET)
A koncepciótlan, kísérőszöveg nélküli képbeömlesztés is tarthatatlan álláspont. Válogasd nyugodtan fontosság szerint. Ennek semmi akadálya. De lássuk be, eddig nem ez történt ebben a szócikkben. Hungarikusz Firkász Ide írkássz! 2019. november 7., 12:06 (CET)
thread_title:  Képgaléria
Vita:Pilis-kutatás

message: Mintha a cikk magának tenne fel kérdéseket és ezekre igyekezne válaszolni. A cím is magánkutatást sejtet.--Linkoman vita 2019. november 7., 15:12 (CET)
thread_title:  Saját kutatás? 

message: Akit érdekel a téma, jól jönne segítség információkkal, képekkel. Kapeter77 vita 2019. december 14., 07:00 (CET)
thread_title:  Segítség 

message: Már a szócikk címe se tetszik, "Pilis-kutatás", el tudom ezt a címet képzelni valami komolyabb témának, a Pilis földtani, természetrajzi, állattani, stb kutatásának, de semmiképp ennek a délibábos izének... Viröngy vita 2020. március 23., 23:00 (CET)
"hegyek alakja, szerkezete és bizonyos, a környéken talált jelek, leletek szerintük arra engednek következtetni, hogy a terület királyi központ lehetett" a hegyek alakja és szerkezete, édes Istenem... Nem kellene esetleg törölni ezt a cikket? Viröngy vita 2020. március 23., 23:01 (CET)
thread_title:  Cím
Vita:Egyiptomi lélekfogalom

message: Ah, most már értem, honnan jön az, hogy valakit kábára vernek. Hungarikusz Firkász Ide írkássz! 2019. november 7., 17:05 (CET)
thread_title:  Ká, bá és ah 

message: Ha létezik a szavaknak kiejtést tükröző alakja, miért nem azt használják?
Kámosze (Kamosze: a bika megszületett (a "birodalmak és fénykorok" című dokumentumfilm sorozatban hallottam).
Káunetjeru (Kaunetjeru: az istenek lelkei” (I. vagy II. Szobekhotep fáraó egyik neve). Balabenc vita 2022. december 28., 19:44 (CET)
thread_title:  Ka - Ká, Ba - Bá
Vita:Róna utca

message: Miért lett visszaálítva? Ati10🚍busz 2019. november 8., 19:27 (CET)
replies: text: Építés alatt sablon miatt - Csurla vita 2019. november 8., 19:42 (CET)
thread_title:  Közlekedése 

message: A "vasalóház" nem Róna 141, hanem 143. 86.101.95.239 (vita) 2022. szeptember 20., 23:04 (CEST)
replies: text: Tényleg nem 141, de a jó házszám a 145. Csurla vita 2022. szeptember 21., 10:09 (CEST)
thread_title:  Pontosítás
Vita:Charta ’77

message: Fehér Kálmán.matematikus én vagyok, és én írtam alá, nem pedig a nevem alatt belinkelt, már elhunyt vajdasági író. Tanú erre Magyar Bálint, akinek az információja alapján aláírtam, valamint Kardos András, akivel aznap együtt figyeltük hármasban a reakciókat. Kérem a téves link korrigálását. Vakapad vita 2019. november 10., 12:31 (CET)
thread_title:  Magyar aláírók listája, hibás linkelés
Vita:Pártállami nómenklatúra

message: Nem helyes egy cikkből egy olyan idézetet szó nélkül törölni, amelynek még a forrása is meg van adva. Arra való a vitalap, hogy ezt valaki jelezze. --Linkoman vita 2019. november 10., 17:33 (CET)
De, helyes, mert nem volt megadva, ugyanis az idézet mellé rendelt linken nem szerepeltek a szócikkben feltüntetett szerzők. Mellesleg (amint az látható) elég bőven megindokoltam az eltávolítást. Csak a tisztánlátás végett idetettem ezt a linket, hogy látható legyen, fals állítás a szó nélküli törlés. Egyébiránt (amint az szintén látható) két indokot is megadtam az eltávolításra. Egyrészről, mivel az „idézet fel lett dolgozva”, másrészről, mivel az itt elhangzottról a továbbiakban nincs mit mondani érdemben (felesleges vitaköröket meg nem akarok futkosni) részemről ez a szakasz lezárva, mivel a magam részéről tisztáztam a dolgokat. Hungarikusz Firkász Ide írkássz! 2019. november 11., 12:57 (CET)

message: A cikk címe Pártállami nómenklatúra, de a bevezetőben már csak nómenklatúra szerepel. Szinkronba kellene hozni egymással a kettőt. Hungarikusz Firkász Ide írkássz! 2019. november 11., 12:48 (CET)
replies: text: Szerkessz bátran!--Linkoman vita 2019. november 11., 13:24 (CET)

text: Megtörtént, de azért köszönöm az "engedélyt"! Hungarikusz Firkász Ide írkássz! 2019. november 11., 13:29 (CET)
thread_title:  Lektorálandó
Vita:Nagy Blanka (aktivista)

message: Ha nem tudnám, ki ő, ez alapján a cikk alapján simán törlésre jelölném nevezetesség híján. Most ugyanis úgy tűnik, nem más és nem több, mint egy önkori-képviselőjelölt, aki nem nyert. Van ilyenből pár száz még az országban. Szóval kicsit bővíteni kéne. - Tündi vita 2019. november 11., 16:55 (CET)
Szerintem is törlendő. SL vita 2019. november 15., 13:04 (CET)
Csatlakozom! Eltelt 1 év, azóta semmit se tudni róla. – Nagyurma vita 2020. november 15., 09:24 (CET)
Kérem törlésre jelölni. Itt egyetértés van róla. – Nagyurma vita 2021. május 30., 10:56 (CEST)
thread_title:  Hmm... 

message: Törlési megbeszélés eredményeképpen megmaradt. Gg. AnyÜzenet 2021. június 7., 11:39 (CEST)
thread_title:  Törlési megbeszélés eredménye
Vita:2020-as Eurovíziós Dalfesztivál

message: A sorozatos vandalizmus miatt javaslom a cikk mielőbbi levédetését. D97v vita 2019. november 11., 19:25 (CET)
replies: text: Figyelmeztetni, vagy korlátozni kell a szerkesztőt, de egyébként előbb vagy utóbb úgyis feladja majd. Túl sokat vesződik vele, hogy mindig újra csinálja, nekünk meg csak 2 kattintás az egészet visszavonni. –[MrSilesian]VK 2019. november 12., 09:00 (CET)
thread_title:  Levédetés
Vita:Kattak

message: Mi indokolja a jelenlegi Kattak címet? Sem a hindi, sem az orija nyelvű név nem tartalmaz két t-t szerintem. Zerind üzenőlap 2019. november 13., 07:48 (CET)
WP:ÚJIND, WP:DRAVIDA, KNMH → Dél-Ázsia főbb helyneveinek listája. M. V. ✉  2019. november 13., 10:21 (CET)
Köszönöm, hát akkor ez elég bonyolult, és nem is logikus, hogy egyszer az átírást kell nézni, máskor meg valami szótárat, ami nem tudjuk, hogy mi alapján készült :( Na mindegy, akkor így van. Zerind üzenőlap 2019. november 13., 12:13 (CET)
thread_title: Kattak vagy Katak?
Fájlvita:Michelle Ruff.jpg

message: A képlinkre kattintva egy Commons-kép jelenik meg, ezt a képet minden bizonnyal már törölték, feltehetőn jogsértés miatt. A licenc legalábbis így már nem igazolható. – Regasterios vita 2019. november 13., 19:37 (CET)
thread_title:  Licenc vitatása
Vita:Jantó Péter

message: Nem értem, milyen név ez a Ianto Petru-Pavel. Felteszem, hogy a cikkalany nevének romános változatáról van szó, ahol a családnév Ianto, a kettős keresztnév pedig Petru-Pavel. Ez idáig rendben is van, de miért térünk el itt a román névsorrendtől, azaz miért nem Petru-Pavel Ianto alakban tüntetjük fel ezt a névalakot? --Malatinszky vita 2019. november 15., 16:05 (CET)
@Malatinszky 
Mert így írná be a személyi igazolványba, és ritka igy mondani: Petru-Pavel Ianto. Ezt a személyt általában csak Petru Ianto-nak hívták. Adi-Inteligentul vita 2019. november 17., 06:33 (CET)
thread_title:  Ianto Petru-Pavel
Vita:Székely Leszek 2021 Mozgalom

message: A Székely Leszek 2021 Mozgalom létrejöttét az motiválta, hogy az erdélyi magyar pártok és a Székely Nemzeti Tanács is a magyar média segítségével a székelység jogi eltüntetése mellett dolgozott az utóbbi népszámlálások alkalmával, előre tudva, hogy azokat az embereket, akik székelynek vallják magukat, a magyar nemzeten belül mutatják ki és magyar anyanyelvű csoportba kerülnek."
https://www.szekelyszo.com/p/a-szekelyek-jogi-genocidiuma.html

message: Törlési megbeszélés eredményeképpen törölve.  Gg. AnyÜzenet 2020. január 12., 15:38 (CET)
thread_title:  Törlési megbeszélés eredménye
Vita:Venyegyikt Vasziljevics Jerofejev

message: (műfaji megjelölése szerint "poéma") - javaslom a "költemény" szóval megoldani a kifejezés magyarra fordítását.lehetne poéma is, csak szerintem a költemény szó előfordul az irodalmi műfajokról szóló szövegekben, a pkéma pedig nem. lévén, hogy ebben z esetben a "poéma" éppen az irodalmi műfaj megjelölésére szolgál, praktikusabb volna olyan szóval megoldani a magyarítását, amelyik előfordul a z irodalmi műfajokat tárgyaló magyar nyelvű szövegekben. 89.134.199.32 (vita) 2019. november 17., 14:47 (CET)
replies: text: Kedves Ismeretlen! A poéma tágabb műfaji megjelölés, mint a költemény - egyfelől. Másfelől egy orosz irodalmi utalás, Gogol "Holt lelkek"-jére, ami ugyebár echte-kiköpött regény (J. Gogolt tartotta egyik példaképének), épp csak Gogol mester elkövetett egy poént, kihágást, olvasó-elbizonytalanítást etc., és a művére aztán még annyira sem illik a "költemény" kitétel. Harmadrészt meg már ez rögzült a magyar köztudatban: úgy az irodalomtudomány (lásd pl. https://litera.hu/irodalom/elso-kozles/goretity-jozsef-toredekesseg-es-teljessegigeny-tanulmany-a-xx-szazadi-orosz-prozarol.html), mint az előadóművészet részéről (lásd pl. http://2.bp.blogspot.com/-vdfuPJvcsaw/VfhlxXxoxOI/AAAAAAAAAYg/2vzPQ-yw1cU/s1600/003.jpg). Úgyhogy nem igazán adekvát a felvetés... Üdv: Turokaci vita 2019. november 17., 16:44 (CET)
thread_title:  poéma magyarul
Vita:Balla Miklós (színművész)

message: "Édesanyja, Somogyi Nusi korán elhunyt, így a nagyszülei nevelték." Mindhárman hivatkozást csináltatok Somogyi Nusi (1884–1963) színésznőre, aki nem az anyja. Az 1884-ben született színésznő 1935-ben 51 évesen Budapesten dolgozott és több más életrajzi adatában sem egyezik Balla Miklós édesanyjáéval, mert nem ő az anyja. Kérem, ha máskor valamire hivatkozást készítettek, akkor vegyétek a fáradtságot, hogy elolvassátok az illető szócikkét, életrajzát. – Csurla vita 2022. augusztus 24., 16:19 (CEST)
thread_title:  Édesanyja, Somogyi Nusi
Vita:Castellammaresei háború

message: A "háború" New Yorkban zajlott. A család neve volt Castellammarese.
  𝖕𝖆𝖇𝖑𝖔_𝖊𝖑_𝖈𝖎𝖈𝖑𝖎𝖘𝖙𝖆  correo 2021. szeptember 24., 00:34 (CEST)
thread_title:  Átnevezés?!
Vita:Santa Claus

message: Ennek a cikknek mi értelme? Mikulás és Santa is egyértelműen Szent Miklós alakján alapul, majd a néphiedelem számos alakja hozzáadódott, Joulupukkitól Father Christmasig. Maga a cikk is csak a dátumbeli eltérést tudja felhozni különbségként, de ennyi erővel lehetne külön cikk az ortodox karácsonyról is „hasonló a karácsonyhoz, de nem összetévesztendő vele, mert máskor van” szöveggel... Alensha 2019. november 20., 16:07 (CET)
replies: text: A Ford cikknek mi az értelme? Már van cikkünk a Mercedesről, és ugyebár annak is 4 kereke van, meg motorja, meg lehet menni vele ide-oda. És egyértelműen mindkettőt azért találták fel, mert az ember dög volt gyalogolni. Ennyi erővel a Ferrariról is lehetne cikk, „olyan mint a Mercedes, csak a felmenői között szappantartó is volt.” Whitepixels vita 2019. november 20., 18:06 (CET)

message: Törlési megbeszélés eredményeképpen megmaradt. Gg. AnyÜzenet 2019. december 16., 22:28 (CET)
thread_title:  Törlési megbeszélés eredménye
Vita:Jackson Kelly

message: A cikkben eredetileg nyársfa volt anyagként, és mivel éppen mellette találkoztam egy elütéssel és nyársfáról még életemben nem hallottam, csak nyársgitárról, ezért javítottam. A Google keresés sem győzött meg:( Aki ért hozzá, kérem rendezze legjobb belátása szerint, köszönöm. – Porrimaeszmecsere 2019. november 22., 12:47 (CET)
thread_title:  Nyársfa vagy nyárfa
Vita:VI. Cirill kopt pápa

message: Az infobox-ban javítást kel végezni!
Hibás szöveg: "VI. Cirill a katolikus egyház vezetője"
Helyes szöveg: "VI. Cirill a kopt ortodox egyház vezetője"
Teofil, 2019. nov. 23.
thread_title:  Javítani kell
Sablonvita:Évfordulók/’4 és ’9/11-23

message: Tisztelt !
2014. november 23-án még ott volt az Évfordulók rovatban az Óbudai Egyetem is. Te kivetted, azzal indokolva, hogy nincs benne a hivatkozott cikkben. Tévedés, benne van a honlapban. Aztán  a bevezetés ezen 2. számú forrásjegyzetében is adott: * Óbudai Egyetem Az Országgyűlés 2009. november 23-án elfogadta a felsőoktatásról szóló 2005. évi CXXXIX. törvény módosításáról szóló T/10877. számú törvényjavaslatot, melyet a Magyar Köztársaság elnöke 2009. december 11-én kézjegyével ellátott (megjelent a Magyar Közlöny 2009. 181. számában). A jogszabály 2010. január 1-én lépett hatályba.
Duplán forrásolom azt, hogy az Óbudai Egyetem Napja november 23.
* Óbudai Egyetem Napja
* Az Óbudai Egyetem Napja 
Duplán idézem a rektorokat adó 1. számú forrásjegyzetet is:
* Prof. Dr. Réger Mihály lett az Óbudai Egyetem új rektora (2016. július 04.)
Balog Zoltán az emberi erőforrások minisztere javaslatára Áder János, Magyarország köztársasági elnöke, 2016. július 15-ei hatállyal az Óbudai Egyetem rektori feladatainak ellátására Prof. Dr. Réger Mihályt bízta meg, aki az elkövetkezendő 3 évben tölti be a tisztséget. A megbízólevelet Áder János államfő ünnepélyes keretek között június 29-én adta át a Sándor-palotában.
* Átvette rektori megbízólevelét Prof. Dr. Kovács Levente (2019. június 06.)
Áder János köztársasági elnök 2019. május 30-án, ünnepélyes keretek között a Sándor - palotában rektori megbízólevelet adott át Prof. Dr. Kovács Levente részére. 
A Wikipédia-cikk Kezdőlapján még mindég Prof. Dr. Réger Mihály a rektor,pedig valójában már jó ideje Prof. Dr. Kovács Levente!
Tisztelettel kérlek, szíveskedj a Rektor nevét frissíteni. Köszöni és üdvözöl: – *feridiák vita 2019. november 23., 23:34 (CET)
Tisztelt ! Az Óbudai Egyetem szócikk szövegében nem szerepel a november 24-i dátum. Azt nem várhatod el sem tőlem, sem az átlag olvasótól, hogy a szócikk minden egyes jegyzetét felkattintsam. A jegyzetek szerintem arra valók, hogy ellenőrizhetővé tegyék a cikk állításait, de nem helyettesítik azokat. Tisztelettel megjegyzem, hogy ez a szócikk nem tartozik a szűkebb érdeklődési körömbe, ezért a bővítését, adatainak javítását nem vállalom. – Hkoala  2019. november 24., 14:54 (CET)
thread_title:  Az [[Sablon:Évfordulók/’4 és ’9/11-23|Évfordulók/’4 és ’9/11-23]] sablonban az [[Óbudai Egyetem]]
Vita:1983-as bécsi szárnyashajó-baleset

message: A szócikk hibájának érzem (bár ez talán a források hiányosságának is betudható), hogy nem derül ki belőle, miért volt megkésett a kapitány részéről a végzetes előzési manőver megkezdése. Nyilván lehetnek tippjeink (kanyar, híd vagy más objektum következett a folyón, ami akadálya volt az előzés befejezésének), de nem lenne haszontalan, ha ez is kiderülni a szövegből. Solymári vita 2019. november 23., 23:38 (CET)
thread_title: Mihez volt túl késő?
Vita:Amszterdami metró

message: Metróállomások grafikusan megjelenítve:
#defaultView:Map{"hide":["?coordinates", "?line", "?rgb"]}
SELECT DISTINCT ?coordinates ?line ?station ?stationLabel ?connectLabel ?image ?opening ?rgb
WITH {
  SELECT ?station ?coordinates ?image ?lat ?lon ?opening WHERE {
    {
      SELECT ?station (SAMPLE(?coord_stmt) AS ?coord_stmt) (SAMPLE(?image) AS ?image) (sample(?opening) as ?opening) WHERE {
        ?station wdt:P31/wdt:P279* wd:Q55488 .
        ?station wdt:P361 wd:Q260870 .
        ?station p:P625 ?coord_stmt  .
        OPTIONAL { ?station wdt:P18 ?image }.
        OPTIONAL { ?station wdt:P1619 ?opening }.
      } GROUP BY ?station
    }
    hint:SubQuery hint:optimizer "None".
    ?coord_stmt ps:P625 ?coordinates .
    ?coord_stmt psv:P625 / wikibase:geoLatitude ?lat .
    ?coord_stmt psv:P625 / wikibase:geoLongitude ?lon . 
  }
} AS %stations
WITH {
  SELECT (?station AS ?nextstation) (?lat AS ?lat2) (?lon AS ?lon2) WHERE {
    INCLUDE %stations
  }
} AS %nextstations
WITH {
  SELECT ?line ?connect ?rgb WHERE {
    INCLUDE %stations .
    INCLUDE %nextstations .
    ?station p:P197 ?nextstationstatement .
    ?nextstationstatement ps:P197 ?nextstation .
    ?nextstationstatement pq:P81 ?connect . ?connect wdt:P361 wd:Q260870  . 
    ?connect wdt:P465 ?rgb .
    FILTER(STR(?station) < STR(?nextstation)) .    
    BIND(CONCAT('LINESTRING (', STR(?lon), ' ', STR(?lat), ',', STR(?lon2), ' ', STR(?lat2), ')') AS ?str) .
    BIND(STRDT(?str, geo:wktLiteral) AS ?line) 
  }
} AS %lines 
 
WHERE {
  { INCLUDE %stations }  UNION { INCLUDE %lines  } .
  SERVICE wikibase:label { bd:serviceParam wikibase:language "[AUTO_LANGUAGE],en". }
}
 – B.Zsolt vita 2019. november 23., 23:53 (CET)
thread_title: Metróállomások
Fájlvita:Zegtérkép.JPG

message: Nyilván egy másik térkép alapján, sőt talán azt másolva készült ez a rajz. Ha amaz jogvédett volt, akkor ez a kép jogsértő. – Regasterios vita 2019. november 24., 18:36 (CET)
thread_title:  Licenc vitatása
Fájlvita:Nagypál Béla Kék Duna című művének bemutatója.jpg

message: A megadott forrás alapján nem jelenthető ki, hogy a szerző személye ismeretlen, vagyis nem deríthető ki. Ehhez az eredeti, de mindenképpen egy sokkal megbízhatóbb forrásra van szükség. Alig több mint 70 éves a fotó. – Regasterios vita 2019. november 24., 20:15 (CET)
thread_title:  Licenc vitatása
Vita:Jelen idő (nyelvészet)

message: Szeretnék segítséget kérni a történelmi vagy elbeszélő jelen megfelelő leírásához.
A múlt idő szócikk esetén is ott volt az állítás a leírásánál, hogy pallérozott regiszter, és a "tegnap megyek" forrás mint irodalmi nyelvhasználat.
Nem tudok olyan munkákat találni, ami vizsgálná az utóbbi években elterjedt gyakorlatot, mely szerint történészek újabban történelmi eseményekről jelen időben beszélnek - és zagyválják össze a saját szövegükben az elő- illetve utóidejűséget. Tehát forrást nem tudok hozni.
De aki a pallérozott regisztert emlegeti, ő sem hoz megfelelő forrást. Kugler 2000 véleményem szerint forrásnak nem megfelelő, főleg azért nem, mert ezt az egy írást kikiáltja a magyar nyelv egészére jellemzőnek, és pallérozott regiszterbe helyezni, miközben a magyar irodalmi művekben egyáltalán nem jellemző használat. – Átoktörő vita 2019. november 24., 21:42 (CET)
replies: text: Lásd Vita:Múlt idő (nyelvészet) Amator linguarum vita 2019. november 25., 10:17 (CET)

message: # A szerb dolazim azt jelenti, hogy 'jövök'. A beszélő a beszélgetőtársánál van.
# A Csunderlik jegyzet áttevése a megfelelő helyre.
# Az újabb jegyzetek és források adaptálása a már meglévőkhöz. Kellene még egy oldalszám a Rovelli jegyzethez.
replies: text: :Amator linguarum vita 2021. november 13., 09:57 (CET)
thread_title:  2021. november 13-i változtatás
Vita:N.I.C.S

message: * Vásárlásra buzdít: " lehetővé kívánjuk tenni, hogy termékeinkkel 1 évre előre biztosíthassák vitamin, ásványi anyag és nyomelem szükségletüket" stb.
* Nincs független külső forrás
* Első személyben írt szöveg
– Hkoala  2019. november 27., 11:51 (CET)
thread_title:  SN sablon indoklása 

message: Törlési megbeszélés eredményeképpen törölve. – balint36 🚌 buszmegálló 2019. november 28., 00:29 (CET)
thread_title:  Törlési megbeszélés eredménye
Vita:Magyarország és Mongólia kapcsolatai

message: Az ELTE Mongolisztikai Kutatóközpontja 2014-ben jött létre. Erről lehetne némi információt bevinni a cikk szövegébe? Link:  – Porbóllett vita 2019. november 28., 17:22 (CET)
replies: text: Köszi, egy helyen benne volt már, de igazad van, a kulturális kapcsolatoknál van elsősorban a helye.– Szilas vita 2019. november 29., 08:32 (CET)

text: Igazán nincs mit, csak szembeötlött, ahogy átolvastam a cikket, aztán kisebb keresésbe kezdtem és megtaláltam az ide vágó részt. – Porbóllett vita 2019. november 29., 14:08 (CET)
thread_title:  ELTE Mongolisztikai Kutatóközpont 

message: Van olyan kategóriánk, hogy magyar mongolisták. Ebből Kara György, Birtalan Ágnes és Obrusánszky Borbála nevét látom a cikkben, de van még rajta kívül is vagy 3 fő. Talán érdemes lehet megemlíteni őket, a munkásságukat. Lásd például Apatócky Ákos Bertalan: Yiyu. The Deciphering of a Sixteenth Century Sino-Mongol Glossary című disszertációját. Link: . – Porbóllett vita 2019. december 1., 06:28 (CET)
replies: text: Köszi, belevettem mindannyiukat.– Szilas vita 2019. december 1., 09:27 (CET)
replies: text: :Köszönöm. A cikk témájának teljes kibontásához szükség volt arra, hogy szóljak. Úgy gondolom, hogy most már többet ad a cikk, mint a jelölés pillanatában, úgyhogy megyek és jótanúzom. – Porbóllett vita 2019. december 1., 12:30 (CET)

text: Igen, ezek nélkül nem lett volna kerek a cikk. Köszi még egyszer.– Szilas vita 2019. december 1., 12:51 (CET)
thread_title:  Magyar mongolisták
Vita:Cadinene

message: A fordítást finomítottam a hibás/zavaros nomenklatúráikat javítottam és triviális név mellet ezeket is feltüntettem.

message: megjegyzése a cikk minőségi hibájával kapcsolatban. A cikk sablonjában volt, ám mivel a kategórianév is abból képződik, nem maradhatott benne:
 tévesen használt, gépi fordítás gyanúját felvető szavak és hibás szerkezetek (pl. skeleton – „csontváz”) miatt történt
Palotabarát vita 2019. november 30., 12:01 (CET)
thread_title:  Gépi fordítás?
Fájlvita:A nagyszalontai Kulin-ház homlokzata.jpg

message: A nyúlfarknyi engedélyszövegben licencről nem esett szó, ráadásul nem is a kép készítője (Csukás Mátyás) adta az engedélyt, hanem Mizser Attila. Bármikor pótolható a kép, illetve természetesen meg lehet próbálni normális engedélyt kérni a szerzőtől. – Regasterios vita 2019. november 29., 19:37 (CET)
thread_title:  Licenc vitatása
Vita:Indiai Kommunista Párt (Marxista)

message: Tudom, hogy nagyon gáz, ahogy kinéz ennek a szócikknek a címe, de a szervezetnek nagyon úgy fest, hogy tényleg ez a tulajdonneve. Nem csak saját maguk írják így a honalpjuk szerint, és nem csak az interwikis cikkek címei ilyenek (), de még az 1972-ben és 1978-ban megjelent, a világ pártjait soroló könyv és Munkásmozgalomtörténeti lexikon is ezt a formát használta. Palotabarát vita
replies: text: Ja, és még a rövidítésében is benne van ez a buta zárójelezés: CPI(M), sőt, még hindiül is így szerepel. Palotabarát vita 2019. december 1., 20:14 (CET)
thread_title:  Szokatlan név
Vita:Thury Zoltán (újságíró)

message: Gulyás Pál, a Magyar írók élete és munkái szerkesztőjének cédulahagyatékában úgy tűnik, egyértelműen azonosítja T. Thury Zoltánt ifj. Thury Zoltánnal:
http://gulyaspal.mtak.hu/pic/small/4200/4200s0056.jpg
– ZorróAszter vita 2019. december 2., 08:53 (CET)
thread_title:  Gulyás Pál szerint 

message: Kedves !
Nemrég lecserélted az "Emigráns magyarok" kategóriát "Az 1956-os forradalom leverése miatt emigrált személyek" kategóriára. De az a probléma, hogy Thury Zoltán még 1948-ban emigrált. Üdv: ZorróAszter vita 2020. augusztus 1., 17:15 (CEST)
replies: text: OK. - Csurla vita 2020. augusztus 1., 17:28 (CEST)
thread_title:  Emigráns magyarok kategória